**Проект**

**НАРЕДБА № РД-…………………..**

**ЗА ЕДИННАТА ИНФОРМАЦИОННА СИСТЕМА НА ЕТАЖНАТА СОБСТВЕНОСТ**

**Раздел I.
Общи положения**

**Чл. 1**. С наредбата се уреждат:

1. редът и начинът на създаване, поддържане, използване и развитие на единната информационна система на етажната собственост, съдържаща два публични регистъра по чл. 47а, ал. 1 от Закона за управление на етажната собственост (ЗУЕС);
2. редът за събирането, обработването, съхраняването и поддържането на регистрите и компетентните административни органи, които имат право да вписват, актуализират и заличават съответните данни в единната информационна система по чл. 47а, ал. 1 от Закона за управление на етажната собственост;
3. редът за определяне на идентификационен код на етажната собственост от общинската администрация по чл. 47е, ал. 4 от ЗУЕС.
4. редът и условията по сключване на договор за застраховка „Професионална отговорност“ на професионалните управители-търговци, вписани в регистъра по чл. 47а, ал. 1, т. 1 от Закона за управление на етажната собственост;

**Чл. 2. (1)** Министърът на регионалното развитие и благоустройството създава, поддържа и развива Единната информационна система на етажната собственост (ЕИСЕС).

**(2)** За създаване и поддържане в актуално състояние на данните в електронните партиди и документите по електронните досиета на професионалните управители в единната информационна система отговаря министърът на регионалното развитие и благоустройството или определено от него лице. Вписването, актуализирането и заличаването на данните за обстоятелствата, които подлежат на вписване в електронните партиди и документите по електронните досиета в Регистъра на етажната собственост, включващ  сдруженията на собствениците и управителните съвети (управителите) на сгради или отделни входове в режим на етажна собственост на територията на Република България, се извършва от съответната общинска администрация.

**(3)** Актуализацията по ал. 2 се извършва от длъжностни лица, определени с акт на министъра на регионалното развитие и благоустройството за Регистъра на професионалните управители и с акт от кмета на общината или района за Регистъра на етажната собственост.

 **(4)** Министърът на регионалното развитие и благоустройството или определено от него лице предоставя оторизиран достъп на определени с акта по ал. 3 длъжностни лица от общинските и районни администрации да въвеждат, актуализират и заличават данни в Регистъра на етажната собственост за изпълнение на техните правомощия за откриване на електронни партиди, въвеждане на данни в електронните партиди, тяхното актуализиране и за създаване и поддържане на електронните досиета на регистрираните сдружения на собствениците и на управителните съвети (управителите) на сгради или отделни входове в режим на етажна собственост на територията на Република България.

**(5)** Ръководителят насъответната администрация предлага длъжностни лица по ал. 4 с право на достъп до Регистъра на етажната собственост, като изпраща на министъра на регионалното развитие и благоустройството списък с имена и ЕГН, длъжност, отдел/звено, дирекция, адрес на електронна поща, телефон за връзка за всяко определено длъжностно лице. Ръководителят посочва и задълженията на лицата във връзка с предоставения достъп.

**(6)** При промяна на данните, длъжността или възложените задължения на длъжностното лице по ал. 4, в случай че промяната налага промяна в обхвата на достъпа, ръководителят на съответната администрация писмено уведомява министъра на регионалното развитие и благоустройството.

**(7)** При необходимост от прекратяване правото на достъп на длъжностно лице, ръководителят на съответната администрация незабавно писмено уведомява министъра на регионалното развитие и благоустройството, като посочва датата, от която достъпът да бъде прекратен, както и причината за прекратяването му.

**(8)** Достъпът на длъжностното лице по ал. 4 се прекратява задължително при прекратяване на трудовото или служебното правоотношение или промяна на длъжността и служебните задължения, които не изискват осъществяване на достъп до регистъра.

**(9)** Достъпът се осъществява отдалечено по електронен път с ползване на квалифициран електронен подпис, издаден в съответствие с изискванията на Закона за електронния документ и електронните удостоверителни услуги, чрез потребителски или програмен интерфейс. Достъпът чрез програмен интерфейс може да се осъществи с други мерки и средства за защита.

**(10)** Министърът на регионалното развитие и благоустройството, чрез определени от него длъжностни лица, организира режима за достъп, като създава и поддържа потребителски профили, включващи потребителско име, данни за потребителя и квалифицираното удостоверение за електронен подпис.

**(11)** Министърът на регионалното развитие и благоустройството или определено от него лице писмено уведомява ръководителя на съответната администрация за предоставения или прекратения достъп. След получаване на уведомлението ръководителят на съответната администрация предприема съответните технически дейности във връзка с предоставения/прекратения достъп и уведомява длъжностното лице по ал. 4.

**(12)** При получаване на заявка за прекратяване на достъп от ръководителя на съответната администрация министърът на регионалното развитие и благоустройството или определено от него лице незабавно прекратява достъпа, като вписва датата, на която същият се преустановява в потребителския профил.

**Чл. 3.** Длъжностните лица по чл. 2:

1. откриват нови електронни партиди;

2. вписват нововъзникналите факти и обстоятелства и промените в данните в електронните партиди;

3. извършват поправка на явни фактически грешки в данните, вписани в електронните партиди;

4. прилагат към електронните досиета нови или новооткрити документи, свързани с вписаните обстоятелства.

## **Раздел ІІ**

## **Принципи**

**Чл. 4.** **(1)** Воденето, поддържането и достъпът до Единната информационна система на етажната собственост се осъществяват при спазване на следните принципи:

1. публичност на данните в електронните партиди;

2. сигурност, достоверност и актуалност на данните;

3. оперативна съвместимост на ЕИСЕС с други административни информационни системи и електронни регистри, които поддържат или използват информация, свързана с регистрите, обединени от ЕИСЕС;

4. еднократно събиране и създаване на данни по смисъла на чл. 2 от Закона за електронното управление;

5. използване на информацията от ЕИСЕС от всички административни органи, лица, осъществяващи публични функции, и организации, предоставящи обществени услуги, които на основание на закон или друг нормативен акт поддържат или използват информация, свързана с базата данни, поддържана в ЕИСЕС;

6. бързина и процесуална икономия при предоставяне на данни от ЕИСЕС.

**(2)** Събирането, обработването и предоставянето на лични данни в и чрез ЕИСЕС се извършва в съответствие със Закона за защита на личните данни. Обстоятелствата, вписани в публичните регистри по чл. 47а, ал. 1 от ЗУЕС, се обявяват без информацията, представляваща лични данни по смисъла на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), с изключение на информацията, за която със закон се изисква да бъде обявена.

## **Раздел ІІІ**

## **Структурирани данни**

**Чл. 5.** Министърът на регионалното развитие и благоустройството или определено от него длъжностно лице управлява, поддържа, актуализира и разпространява структурираните данни по начин, който позволява тяхното откриване, обобщаване и използване.

# **Глава втора**

# **СЪДЪРЖАНИЕ НА ЕДИННАТА ИНФОРМАЦИОННА СИСТЕМА НА ЕТАЖНАТА СОБСТВЕНОСТ**

## **Раздел I**

## **Електронни партиди и електронни досиета на регистрите по чл. 47а, ал. 1 от ЗУЕС**

**Чл. 6. (1)** За всеки професионален управител, регистриран по реда на чл. 47в, ал. 1 от ЗУЕС, както и за всяко регистрирано сдружение и управител на етажна собственост се открива отделна електронна партида, съдържаща данни за обстоятелствата, вписани по силата на закон.

**(2)** Информацията в електронните партиди се структурира в раздели.

**Чл. 7.** Към електронната партида се съхранява досие в електронна форма, в което се прилагат електронни образи (електронно копие) на документите или самите електронни документи, удостоверяващи вписаните обстоятелства.

**Раздел ІІ**

## **Данни в електронната партида на Регистъра на професионалните управители и Регистъра на етажната собственост, съдържащ данни за сдруженията на собствениците на територията на Република България и на управителните съвети (управителите) на сгради или отделни входове в режим на етажна собственост на територията на Република България, обединени в ЕИСЕС**

**Чл. 8. (1)** В електронната партида на всеки професионален управител, вписан в Регистъра на професионалните управители по реда на чл. 47б от ЗУЕС, се съдържат и съхраняват следните данни:

1. В раздел № 1 „Уникален номер на партидата“ е посочен цифров или буквено-цифров уникален номер за всяка електронна партида на всеки професионален управител, вписан в Регистъра на професионалните управители, който се генерира автоматично при първоначалното вписване и остава непроменен;
2. В раздел № 2 „Данни относно професионалния управител“ се посочват данните съгласно чл. 47в, ал. 3 от ЗУЕС;
3. В раздел № 3 „Данни относно извършени проверки и наложени административни наказания на професионалния управител“ се посочват данните от извършени периодични проверки, както и проверки, извършени въз основа на подадени сигнали, съдържащи информация за констатирани несъответствия със закона, както и данни за влезли в сила наказателни постановления.
4. В раздел № 4 „Документи за регистрация“ се съхранява електронно копие на заявлението за регистрация, както и документите, удостоверяващи, че професионалният управител отговаря на изискванията, установени в чл. 47б, ал. 3 от ЗУЕС, въз основа на които е вписан в Регистъра на професионалните управители. Обстоятелствата и актовете се обявяват без информацията, представляваща лични данни по смисъла на чл. 4, т. 1 от Регламент (EС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ, L 119/1 от 4 май 2016 г.), с изключение на информацията, за която със закон се изисква да бъде обявена.

(2) В електронната партида на всяко сдружение, вписано в Регистъра на етажната собственост, се съдържат и съхраняват следните данни:

1. В раздел № 1 „Уникален номер на партидата“ е посочен цифров или буквено-цифров уникален номер за всяка електронна партида на всяко сдружение, вписано в Регистъра на етажната собственост, който се генерира автоматично при първоначалното вписване и остава непроменен;

2. В раздел № 2 „Данни за сдружението“ се вписватнаименованието на сдружението, адресът, срокът, за който е учредено, предметът на дейност, представените идеални части в сдружението, имената, електронните адреси и административните адреси на членовете на управителния съвет (управителя) и начинът на представителство.

3. В раздел № 3 „Документи за регистрация“ се съхранява електронно копие на документите, свързани с регистрацията на сдружението. Обстоятелствата и актовете се обявяват без информацията, представляваща лични данни по смисъла на чл. 4, т. 1 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защита на данните), с изключение на информацията, за която със закон се изисква да бъде обявена.

(3) В електронната партида на всяка етажна собственост, вписана в Регистъра на етажната собственост, се съдържат и съхраняват следните данни:

1. В раздел № 1 „Уникален номер на партидата“ е посочен цифров или буквено-цифров уникален номер за всяка електронна партида на всяка етажна собственост, вписана в Регистъра на етажната собственост, който се генерира автоматично при първоначалното вписване и остава непроменен;

2. В раздел № 2 „Данни за етажната собственост“ се вписват адресът на етажната собственост, идентификатор на сградата, имената на членовете на управителния съвет (управителя) или на професионалния управител-търговец, вписан в регистъра по чл. 47а, ал. 1, т. 1 от ЗУЕС, на членовете на контролния съвет (контрольора) и на касиера заедно с копие от протокол, телефони за връзка, електронните адреси на членовете на управителния съвет (управителя), размерът на определените ежемесечни вноски за фонд "Ремонт и обновяване" и брой самостоятелни обекти в сградата;

3. В раздел № 3 „ Документи за регистрация“ се съхранява електронно копие на документите, свързани с регистрацията на етажната собственост. Обстоятелствата и актовете се обявяват без информацията, представляваща лични данни по смисъла на чл. 4, т. 1 от  Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (Общ регламент относно защитата на данните) (ОВ, L 119/1 от 4 май 2016 г.), с изключение на информацията, за която със закон се изисква да бъде обявена.

## **Раздел ІІI**

## **Актуализация на данните в електронните партиди и на документите в електронните досиета**

**Чл. 9. (1)** Актуализация наданните по електронните партиди по чл. 7 на професионалните управители, на сдруженията на собствениците и на етажната собственост се извършва при настъпване на промяна във вписаните данни или при възникване на нови факти и обстоятелствата, подлежащи на вписване в регистрите, обединени в ЕИСЕС.

**(2)** Промяна в данните по електронните партиди се извършва и служебно при установяване на явна фактическа грешка на данни, вписани в регистрите.

**(3)** При актуализация на електронните досиета не се изтриват и премахват документи, които вече са приложени в тях.

## **Раздел ІV**

## **Съхраняване на ЕИСЕС**

**Чл. 10.** Данните в ЕИСЕС се съхраняват безсрочно.

**Чл. 11.** Базата данни за календарна година на ЕИСЕС се архивира веднъж годишно, като се осигурява възможност за разчитане на съдържащата се в нея информация.

**Чл. 12.** При водене и съхраняване на регистрите в ЕИСЕС се съобразяват стандартите и политиките за съхраняване и архивиране на данни в публични информационни системи и установените общи нормативни изисквания за електронно управление в държавната администрация.

**Чл. 13. (1)** Министерството на регионалното развитие и благоустройството поддържа структурирани данни за дейностите, свързани с воденето и съхраняването на Регистъра на професионалните управители и Регистъра на етажната собственост.

**(2)** Данните по ал. 1:

1. съдържат номер и описание на действието, момент на извършването му, ниво на задълбоченост на проверката, идентификатор на потребителя, извършил действието, и резултати;

2. осигуряват възможност за своевременно установяване на извършени в него промени;

3. осигуряват възможност за търсене по периоди.

**Чл. 14.** Държавна такса по тарифа, приета от Министерския съвет, се заплаща за:

1. Първоначално вписване в „Регистър на професионалните управители на етажна собственост“;
2. Последващо вписване на промяна на обстоятелства, подлежащи на вписване в „Регистър на професионалните управители на етажна собственост“.

**Раздел V**

**Регистрация на професионалните управители на етажната собственост-търговци**

**Чл. 15. (1)** За вписване, промяна на обстоятелства, подлежащи на вписване, които не са вече вписани от друг административен орган, и за заличаване по реда на чл. 47г, ал. 1, т. 3 от ЗУЕС, на регистриран професионален управител-търговец поради прекратяване на дейността по управление на етажна собственост, се подава заявление на хартиен носител по образец съгласно приложение № 1 или в електронна форма. Заявлението може да бъде подавано по електронен път или в сградата на Министерството на регионалното развитие и благоустройството лично или чрез упълномощен представител.

**(2)** Заявленията се разглеждат от отговорните длъжностни лица по реда на постъпването им.

**(3)** За всеки вписанпрофесионален управител-търговец по смисъла на чл. 47б, ал. 1 от ЗУЕС се открива електронна партида, съдържаща обстоятелствата, вписани по силата на закон.

(4) В случаите на заличаване на професионален управител - търговец на основанията, предвидени в чл. 47г, ал. 1, т. 1, 2, 4 и 5 от ЗУЕС, то се извършва служебно в електронната му партида. За заличаването се издава уведомление на хартиен носител по образец съгласно приложение № 2 или по електронен път от министъра на регионалното развитие и благоустройствотото търговеца, което може да се обжалва по реда на Административнопроцесуалния кодекс.

**Чл. 16.** Застрахователният договор за задължителна застраховка „Професионална отговорност“ по чл. 47в от ЗУЕС покрива професионалната гражданска отговорност на застрахованото лице при условията на Кодекса на застраховането.

**Чл. 17.** Застраховката не покрива изплащането на обезщетения за вреди, причинени от:

1. война или тероризъм;

2. пряко или косвено действие на йонизираща радиация или радиационно замърсяване;

3. неправомерно използване на запалими или взривни материали;

4. глоби, санкции и неустойки, дължими от професионалния управител-търговец, вписан в регистъра по чл. 47а, ал. 1, т. 1 от ЗУЕС.

**Чл. 18.** Минималните застрахователни суми за професионалните управители-търговци, вписани в Регистъра на професионалните управители на етажна собственост и получили удостоверение за регистрация, представляващи лимити на отговорност по застраховката за професионална отговорност на тези лица се определят, както следва:

1. Лимит на отговорност за едно застрахователно събитие в размер на 25 хиляди лева, представляващ горната граница (лимит) на отговорността на застрахователя по застраховката за едно застрахователно събитие;
2. Агрегатен лимит в размер на 50 хиляди лева, представляващ горната граница (лимит) на отговорността на застрахователя по застраховката за всички застрахователни събития през периода на застраховката, но за период не по-малък от една година.
3. Застрахователят покрива отговорността на застрахованите в границите на определените в договорите застрахователни суми (лимити на отговорност), но най-малко до размера на минималните лимити на отговорност, посочени в ал. 1.

**Чл. 19.** Застрахователят определя застрахователната премия при сключване на застрахователния договор в съответствие с разпоредбите и изискванията на Кодекса за застраховането.

**Раздел VI**

**Регистрация на сдружение на собствениците**

**Чл. 20. (1)** Сдруженията на собствениците се вписват в Регистъра на етажната собственост по чл. 47а, ал. 1, т. 2, б. „а“ от ЗУЕС. За вписване и за промяна на обстоятелства, подлежащи на вписване, които не са вече вписани от друг административен орган, се подава заявление на хартиен носител по образец съгласно приложение № 3 или в електронна форма.

**(2)** Заявленията се разглеждат от отговорните длъжностни лица по реда на постъпването им.

**(3)** За всяко сдружение на собствениците се открива електронна партида, съдържаща обстоятелствата, вписани по силата на закон.

**(4)** Регистрацията на сдружение на собствениците и промяната на обстоятелства, подлежащи на вписване, се реализират по реда, предвиден в чл. 47д от ЗУЕС.

**Раздел VII**

**Регистрация на етажна собственост**

**Регистрация на етажна собственост на територията на Република България**

**Чл. 21. (1)** Управителните съвети (управителите) в едномесечен срок от избирането им подават за вписване в Регистъра на етажната собственост по чл. 47а, ал. 1, т. 2, б. „б“ от ЗУЕС пред съответната община или район по местонахождението на сградата в режим на етажна собственост заявление на хартиен носител по образец съгласно приложение № 4 или в електронен форма. Длъжностното лице, определено съгласно чл. 2, ал. 3, въвежда информацията в Регистъра на етажната собственост в 14-дневен срок от подаване на заявлението по образец.

**(2)** Председателят на управителния съвет (управителя) на етажната собственост заявява общинската или районна администрация всяка промяна в обстоятелствата по чл. 47е, ал. 1 от ЗУЕС.

**(3)** Заявлението по ал. 2 се извършва в 14-дневен срок от настъпване на промяната на обстоятелството, подлежащо на вписване.

**Раздел VII**

**Определяне на идентификационен код на етажната собственост**

**Чл. 22. (1)**  Общинската/районната администрация определя идентификационен код на етажната собственост по партидата на етажната собственост, който остава непроменен след вписването.

**(2)** Идентификационният код е 10-значен за общините без районно деление и 11-значен за общините с районно деление по смисъла на Закона за териториалното деление на Столичната община и големите градове.

**(3)** Първите пет позиции от идентификационния код включват задължително кода по Единния класификатор на административно-териториалните и териториалните единици (ЕКАТТЕ) на населеното място, на чиято територия се намира сградата в режим на етажна собственост, а останалите цифри са  петцифрена или шестцифрена комбинация на числата от 0 до 9.

**Чл. 23.** Електронните образци за заявяване на електронни административни услуги по тази наредба са по модел, утвърден от министъра на електронното управление, и се вписват в Административния регистър по чл. 61 от Закона за администрацията.

**Преходни и заключителни разпоредби**

**§ 1.** Наредбата се издава на основание чл. 47а, ал. 3 ЗУЕС.

**§ 2.** Тази наредба отменя Наредба № РД-02-20-8 от 11 май 2012 г. за създаване и поддържане на публичен регистър на сдруженията на собствениците на сгради в режим на етажна собственост, издадена от министъра на регионалното развитие и благоустройството

**§ 3.** (1) До момента на започване на функционирането на ЕИСЕС, регистрацията на сдруженията на собствениците и вписването на управителните съвети (управителите) на сгради или отделни входове в режим на етажна собственост, ще се осъществява по реда, определен в Наредба № РД -02-20-8 от 2012 г. за създаване и поддържане на публичен регистър на сдруженията на собствениците на сгради в режим на етажна собственост, издадена от министъра на регионалното развитие и благоустройството (обн., ДВ, бр. 40 от май 2012 г.).

(2) Общинските/районните администрации следва да въведат всички налични данни относно етажните собствености и сдруженията на собствениците на тяхната територия в Регистъра на етажната собственост по чл. 47а, ал. 1, т. 2 от ЗУЕС в 6-месечен срок от започване на функциониране на ЕИСЕС.

(3) Професионалните управители-търговци се вписват в регистъра по чл. 47б от ЗУЕС след определяне на размера на таксите с тарифата по чл. 47б, ал. 2 от ЗУЕС.

**§ 4.** Наредбата влиза в сила от деня на обнародването ѝ в „Държавен вестник“, с изключение на чл. 8, ал. 2 и 3, чл. 20, чл. 21, чл. 22, и § 2, които влизат в сила считано от момента на започване на функционирането на ЕИСЕС.

 **Приложение 1 към чл. 15, ал. 1**

Образец

|  |
| --- |
| **Входящ № и дата на подаване на заявлението:***(попълва се служебно)* |
|   |
|  |

**З А Я В Л Е Н И Е**

**за вписване в Регистъра на професионалните управители на етажна собственост по чл. 47а, ал. 1, т. 1 от Закона за управление на етажната собственост, за вписване на промени в обстоятелствата, подлежащи на вписване, и за заличаване по реда на чл. 47г, ал. 1, т. 3 от ЗУЕС, на регистриран професионален управител-търговец поради прекратяване на дейността по управление на етажна собственост**

|  |
| --- |
| **1. ВИД ЗАЯВЛЕНИЕ:** |
| **1.1.Заявление за първоначална регистрация**  |  |
| **1.2.Заявление за промяна на вписани обстоятелства**  |  |
| **1.3.Заявление за заличаване по реда на чл. 47г, ал. 1, т. 3 от ЗУЕС поради прекратяване на дейността по управление на етажна собственост**  |  |
| *(Отбелязва се обстоятелството, за което се подава заявлението и към него се прилагат документите, доказващи го.)* |
|  |

|  |
| --- |
| **2. ИДЕНТИФИКАЦИОННИ ДАННИ НА ЗАЯВИТЕЛЯ:** |
| **2.1. Фирма/наименование и правна форма:** |   |
| **2.2. ЕИК/ПИК или № на чуждестранна регистрация:** |   |

|  |
| --- |
| **3. КАЧЕСТВО НА ЛИЦЕТО, ПОДАЛО ЗАЯВЛЕНИЕТО:** |
| **3.1. Законен представител** |  |
| **3.3. Упълномощено лице** |  |
| *(Към заявлението се прилагат документите, доказващи съответното обстоятелство)* |

|  |
| --- |
| **4. АДРЕС:** |
| **4.1. Седалище и адрес на управление по регистрация:** |
| **Седалище:** |
| Адрес: ж.к., ул., № |   |
|   |   |
| Населено място: |   | Пощенски код: |   | Мобилен тел. №: |   |
| Телефон №: |   | Факс №: |   | e-mail: |   |

|  |
| --- |
| **5. ПРИ ЗАЯВИТЕЛ ЧУЖДЕСТРАННО ЮРИДИЧЕСКО ЛИЦЕ** |
| **Адрес на територията на страната за връчване на съобщения:** |
| Адрес: ж.к., ул., №: по регистрация |   |
| Населено място: |   | Пощенски код: |   | Мобилен тел.: |   |
| Телефон: |   | Факс: |   | e-mail: |   |
|   |   |   |   |   |   |   |

ДЕКЛАРИРАМ истинността на заявените обстоятелства и приложените към заявлението документи.

Известна ми е наказателната отговорност, която нося/им по чл. 313 от Наказателния кодекс за деклариране на неверни данни.

*............................................................................*

*(име, фамилия и подпис на заявителя или лицето,*

*представляващо заявителя)*

|  |
| --- |
| **ПРИЛОЖЕНИЯ:**1. Декларация за обстоятелствата по чл. 47б, ал. 3, т. 1-5 от Закона за управление на етажната собственост;
2. Документ, удостоверяващ заплатена такса по чл. 47б, ал. 2 от Закона за управление на етажната собственост, освен ако тя не е заплатена по електронен път;
3. Пълномощно, в случай че заявлението се подава от упълномощен представител.
4. Други:

*(Описват се всички приложени към заявлението документи)* |

**Указания за попълване:**

1. В полe № 1 „Вид заявление“ се посочва дали със заявлението се заявява първоначално вписване в Регистъра на професионалните управители на етажна собственост по чл. 47а, ал. 1, т. 1 от Закона за управление на етажната собственост или е заявление за вписване на промени в обстоятелствата, подлежащи на вписване. Заявлението може да се подава лично или чрез упълномощен представител на професионалния управител- търговец.
2. В поле № 2 „Идентификационни данни на заявителя-търговец“ се попълват:
* Фирма/наименование на търговеца;
* Правна форма на търговеца;
* Единния идентификационен код (EИК)/персонален идентификационен код (ПИК) на търговеца.
1. В поле № 3 „Качество на заявителя“ се посочва дали заявлението е подадено лично от професионалния управител-търговец или от лице, упълномощено да представлява търговеца.
2. В поле № 4 „Адрес“ се посочват седалище и адрес на управление.  Седалището на търговеца е населеното място, където се намира управлението на дейността му. Адресът на управление е точният адрес в рамките на населеното място. Посочват се също седалището и адреса на управление на клоновете, ако има такива.
3. В поле № 5 „Заявител чуждестранно юридическо лице“ се попълват данните относно адрес на територията на страната за връчване на съобщения за заявител, регистриран съгласно законодателството на държава-членка на Европейския съюз, или на друга държава-страна по Споразумението за Европейското икономическо пространство, или на Конфедерация Швейцария, който възнамерява да извършва по занятие дейност по управление на етажна собственост на територията на Република България.
4. В поле „ПРИЛОЖЕНИЯ“ се описват всички приложени към заявлението документи.
5. С подписването на заявлението от законния представител или упълномощено от него лице се декларират истинността на заявените обстоятелства и приложените към заявлението документи. Заявителят с подписа си декларира също, че е информиран за наказателната отговорност, която носи по чл. 313 от Наказателния кодекс за деклариране на неверни данни.

 **Приложение 2 към чл. 15, ал. 4**

**Р Е П У Б Л И К А Б Ъ Л Г А Р И Я**

**МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**УВЕДОМЛЕНИЕ**

**ЗА ИЗВЪРШЕНО ЗАЛИЧАВАНЕ НА РЕГИСТРАЦИЯ НА ПРОФЕСИОНАЛЕН УПРАВИТЕЛ-ТЪРГОВЕЦ, ВПИСАН В РЕГИСТЪРА ПО ЧЛ.** **47А, АЛ. 1, Т. 1 ОТ ЗАКОНА ЗА УПРАВЛЕНИЕ НА ЕТАЖНАТА СОБСТВЕНОСТ**

№ ……… от ......................

На основание чл. 15, ал. 4 от Наредба № РД-………………… за единната информационна система на етажната собственост във връзка с чл.47е, ал. 1 от Закона за управление на етажната собственост, Ви уведомяваме за извършено заличаване на регистрация на основание:

  чл. 47г, ал. 1, т. 1 от Закона за управление на етажната собственост;

  чл. 47г, ал. 1, т. 2 от Закона за управление на етажната собственост;

  чл. 47г, ал. 1, т. 4 от Закона за управление на етажната собственост;

  чл. 47г, ал. 1, т. 5 от Закона за управление на етажната собственост;

ФИРМА НА ТЪРГОВЕЦА: …………………………………………………………………………………………………..

УПРАВИТЕЛ: ………………………………………………………………………………….

ЕДНОЛИЧЕН СОБСТВЕНИК НА КАПИТАЛА:

……………………………………………………………………………………………………..

ЕИК/ПИК:………………………………………………………………………………………

СЕДАЛИЩЕ: ………………….. ……………………………………………………………..

АДРЕС НА УПРАВЛЕНИЕ: ………………………………………………………………….

АДРЕС ЗА КОРЕСПОНДЕНЦИЯ:………………………………………………………………………...

НОМЕР НА ИЗДАДЕНО УДОСТОВЕРЕНИЕ ЗА РЕГИСТРАЦИЯ: ………….

Настоящото уведомление може да бъде обжалвано по реда на чл. 145 и следващите от Административнопроцесуалния кодекс.

**МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО:**

 ***(имена и подпис)***

**Приложение 3 към чл. 20, ал. 1**

**Образец**

|  |
| --- |
| **ЗАЯВЛЕНИЕ** |
| **за регистрация на сдружение на собствениците по чл. 29, ал. 1 от Закона за управление на етажната собственост (ЗУЕС) и за вписване на промени в обстоятелствата, подлежащи на вписване** |
|   |
| от ...................................................................................................................................................................................................................................................... |
| (име, презиме, фамилия) |
| председател на управителен съвет (управител) на сдружението на собствениците .................................................................................................................................................................................... |
| ................................................................................................................................................................................................................................................................................ |
| (наименование на сдружението) |
| в сграда, намираща се в гр. .................., ул. ...................., № ..., ж.к. ..., бл. ..., вх. ...  |
|   |
| УВАЖАЕМА/И ГОСПОЖО/ГОСПОДИН КМЕТ, |
|   |
| В изпълнение на чл. 29 ЗУЕС предоставям необходимите данни за регистрация на сдружението на собствениците в Регистъра на етажната собственост по чл. 47а, ал. 1, т. 2, б. „а“ от Закона за управление на етажната собственост. / Ви уведомявам, че на ......................................г. беше извършена промяна в обстоятелствата по чл. 47д, ал. 2 от ЗУЕС, а именно: ............................................ |
| Сдружението на собствениците е създадено на учредително събрание, проведено на ....... г. |
|   |

|  |  |  |  |
| --- | --- | --- | --- |
| Трите имена | Адрес | Телефон | Електронна поща(6) |

|  |
| --- |
| Председател на управителния съвет (управител) е: |
|   |

|  |  |  |  |
| --- | --- | --- | --- |
|   |   |   |   |

|  |
| --- |
| Членове на управителния съвет са: |
|   |

|  |  |  |  |
| --- | --- | --- | --- |
| 1.  |   |   |   |
| 2. |   |   |   |
| …  |   |   |   |

|  |
| --- |
| Председател на контролния съвет (контрольор) е: |
|   |

|  |  |  |  |
| --- | --- | --- | --- |
|   |   |   |   |

|  |
| --- |
| Членове на контролния съвет са: |
|   |

|  |  |  |  |
| --- | --- | --- | --- |
| 1.  |   |   |   |
| 2.  |   |   |   |
| … |   |   |   |
|   |   |   |   |
|   |
| Към заявлението прилагам следните документи: |
| 1. Списък на собствениците, участващи в сдружението, с трите им имена и адреса в етажната собственост. |
| 2. Копие от протокола на учредителното събрание, заверено от председателя на управителния съвет (управителя). |
| 3. Копие от приетото споразумение, заверено от председателя на управителния съвет (управителя). |
| 4. Нотариално заверени образци от подписите на лицата, представляващи сдружението. |
| Декларирам, че заявеното отговаря на фактическото положение към момента на подаване на заявлението. |
| Известно ми е, че за декларирани от мен неверни данни нося отговорност по чл. 313 от Наказателния кодекс. |
|   |

|  |  |
| --- | --- |
| **ДАТА: ............**  | **ПОДПИС НА ЗАЯВИТЕЛЯ: ..................**  |

|  |
| --- |
|   |
| Забележка. Представя се документ за самоличност на заявителя. |

Указания за попълване:

|  |
| --- |
| \* Посочва се наименованието на сдружението съгласно споразумението за създаване на сдружение на собствениците (съгласно чл. 27, ал. 4, т. 2 от ЗУЕС наименованието задължително съдържа името на населеното място, пълен административен адрес, а в градовете с районно деление наименованието на сдружението съдържа и името на района). |
|  |

**Приложение 4 към чл. 21**

**Образец**

|  |
| --- |
| **ЗАЯВЛЕНИЕ** |
| **по чл. 47е, ал. 1 от ЗУЕС за първоначално вписване на управителен съвет (управител) на сграда или отделен вход и за промяна на обстоятелства** |
|   |
| от ..................................................................................................., председател/член на управителен съвет/ управител на етажна собственост в сграда, намираща се в гр. ................., община ..........., област ......., ул. ........ № ..., ж.к. ..., бл. ..., вх. ......... |
|   |
| **УВАЖАЕМА/И ГОСПОЖО/ГОСПОДИН КМЕТ,** |
|   |
| В изпълнение на чл. 47е, ал. 1 от ЗУЕС**,** Ви уведомявам за следното: |
| На .................................. г. беше проведено общо събрание на етажната собственост в цитираната по-горе сграда, на което бяха представени .................... идеални части от общите части на сградата. На редовно проведеното събрание с мнозинство ......................... беше избран нов/и председател/член/ове на управителния съвет на етажната собственост, както следва: |
| Председател на управителния съвет е/управител е: |
| ..................................................................................................................................................................................................................................................................... |
| (трите имена; адрес; телефон; електронна поща(\*)) |
| Членове на управителния съвет са: |
| 1. ........................................................................................................................................................................................................................................................................... |
| 2. ........................................................................................................................................................................................................................................................................... |
| 3. ........................................................................................................................................................................................................................................................................... |
| **Адрес на етажната собственост/входа:****Идентификатор на сградата:** **Членове на контролния съвет (контрольора):****Касиер:** **Размер на определените ежемесечни вноски за фонд "Ремонт и обновяване“:****Брой самостоятелни обекти в сградата:**..................................................................................................................................................................................................................... |
| (трите имена; адрес; телефон; електронна поща(\*)) |
| В подкрепа на горното прилагам протокол от общото събрание на етажната собственост от ........................ г. |
|   |
| Известно ми е, че за декларирани от мен неверни данни нося отговорност по чл. 313 от Наказателния кодекс. |
|   |

|  |  |
| --- | --- |
| **ДАТА:** ............  | **ПОДПИС НА ЗАЯВИТЕЛЯ: ........................** |

|  |
| --- |
|   |
| Забележка: Представя се документ за самоличност на заявителя. |
| (\*) Предоставянето на информация за електронна поща не е задължително. |
|  |